Ehdotus: Neuvoston päätös Euroopan yhteisön kannasta Yhdistyneiden Kansakuntien Euroopan talouskomission (UN/ECE) luonnokseen säännöksi, joka koskee moottoriajoneuvojen kääntymisvalaisimien yhdenmukaisia hyväksymisvaatimuksia /* KOM/2003/0498 lopull. - AVC 2003/0188 */





Ehdotus: NEUVOSTON PÄÄTÖS Euroopan yhteisön kannasta Yhdistyneiden Kansakuntien Euroopan talouskomission (UN/ECE) luonnokseen säännöksi, joka koskee moottoriajoneuvojen kääntymisvalaisimien yhdenmukaisia hyväksymisvaatimuksia (komission esittämä) PERUSTELUT 1. YLEISTÄ Neuvoston päätöksellä 97/836/EY, joka tehtiin 27. marraskuuta 1997 ja joka tuli voimaan 24. maaliskuuta 1998, yhteisöstä tuli Yhdistyneiden Kansakuntien Euroopan talouskomission (UN/ECE) vuoden 1958 tarkistetun sopimuksen sopimuspuoli. Mainitun päätöksen 4 artiklan mukaisesti yhteisö voi äänestää Yhdistyneiden Kansakuntien Euroopan talouskomission sääntöehdotuksen puolesta, kun ehdotuksesta äänestetään UN/ECE:n asianomaisessa elimessä, jos neuvosto on Euroopan parlamentin puoltavan lausunnon saatuaan hyväksynyt ehdotuksen. Yhdistyneiden Kansakuntien Euroopan talouskomission ajoneuvoja koskevien sääntöjen yhdenmukaistamista käsittelevän maailmanfoorumin seuraavan kokouksen asialistalla on äänestys (uudesta) ehdotuksesta säännöksi yhdenmukaisista hyväksymisvaatimuksista, jotka koskevat moottoriajoneuvojen kääntymisvalaisimia. Säännön tarkoituksena on ennen muuta asettaa yhdenmukaistetut tekniset vaatimukset sopimuspuolten välisten moottoriajoneuvojen kaupan teknisten esteiden välttämiseksi niin, että samalla varmistetaan turvallisuuden ja ympäristön suojelun korkea taso. On huomattava, että EY:n kanta äänestyksessä muodostetaan UN/ECE:n virallisilla kielillä (ranska ja englanti) saatavilla olevien asiakirjojen perusteella. EY on liittynyt vuoden 1958 tarkistettuun sopimukseen, joten sen on noudatettava tämän sopimuksen menettelyjä. Päätöksen 97/836/EY 4 artiklan 5 kohdan mukaisesti sääntö julkaistaan kaikilla virallisilla kielillä Euroopan unionin virallisessa lehdessä ennen sen voimaantuloa yhteisössä. 2. PÄÄTÖSEHDOTUKSEN SISÄLTÖ Päätösehdotuksen tarkoituksena on mahdollistaa se, että komission edustaja voi äänestää sääntöluonnoksesta yhteisön puolesta Yhdistyneiden Kansakuntien Euroopan talouskomission ajoneuvoja koskevien sääntöjen yhdenmukaistamista käsittelevän maailmanfoorumin seuraavassa kokouksessa. 2003/0188 (AVC) Ehdotus: NEUVOSTON PÄÄTÖS Euroopan yhteisön kannasta Yhdistyneiden Kansakuntien Euroopan talouskomission (UN/ECE) luonnokseen säännöksi, joka koskee moottoriajoneuvojen kääntymisvalaisimien yhdenmukaisia hyväksymisvaatimuksia EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Euroopan yhteisön liittymisestä Yhdistyneiden Kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista 27 päivänä marraskuuta 1997 tehdyn neuvoston päätöksen 97/836/EY [1] ja erityisesti sen 4 artiklan 2 kohdan toisen luetelmakohdan, [1] EYVL L 346, 17.12.1997, s. 78. ottaa huomioon komission ehdotuksen [2], [2] EUVL C [...], [...], s. [...]. ottaa huomioon Euroopan parlamentin puoltavan kannan [3], [3] EUVL C [...], [...], s. [...]. sekä katsoo seuraavaa: (1) Yhdistyneiden Kansakuntien Euroopan talouskomission (UN/ECE) luonnos säännöksi, joka koskee moottoriajoneuvojen kääntymisvalaisimien yhdenmukaisia teknisiä hyväksymisvaatimuksia, asettaa yhdenmukaistetut tekniset vaatimukset näihin osiin liittyvien sopimuspuolten välisten moottoriajoneuvojen kaupan teknisten esteiden välttämiseksi niin, että samalla varmistetaan turvallisuuden ja ympäristön suojelun korkea taso. (2) Olisi vahvistettava yhteisön kanta mainittuun sääntöluonnokseen. (3) Mainittua sääntöä ei pidä toistaiseksi sisällyttää moottoriajoneuvojen tyyppihyväksyntää koskevaan yhteisön järjestelmään. ON PÄÄTTÄNYT SEURAAVAA: 1 artikla Hyväksytään Yhdistyneiden Kansakuntien Euroopan talouskomission (UN/ECE) luonnos säännöksi, joka koskee moottoriajoneuvojen kääntymisvalaisimien yhdenmukaisia teknisiä hyväksymisvaatimuksia, sellaisena kuin se on esitetty asiakirjassa TRANS/WP.29/2002/62. 2 artikla Yhteisö äänestää komission edustamana 1 artiklassa tarkoitetun sääntöluonnoksen hyväksynnän puolesta äänestyksessä, joka järjestetään Yhdistyneiden Kansakuntien Euroopan talouskomission ajoneuvoja koskevien sääntöjen yhdenmukaistamista käsittelevän maailmanfoorumin seuraavan kokouksen yhteydessä pidettävässä hallintokomitean kokouksessa. 3 artikla Yhdistyneiden Kansakuntien Euroopan talouskomission (UN/ECE) sääntöä, joka koskee moottoriajoneuvojen kääntymisvalaisimien yhdenmukaisia teknisiä hyväksymisvaatimuksia, ei sisällytetä toistaiseksi moottoriajoneuvojen tyyppihyväksyntää koskevaan yhteisön järjestelmään. Tehty Brysselissä [...] päivänä [...]kuuta [...]. Neuvoston puolesta Puheenjohtaja